text: Tidligere direktør i Sydbank er død
  26 maj 2013 kl. 12.25
  Carsten Andersen er død. Han var direktør i Sydbank fra 1982-2010.
  I flere år kæmpede han med kræft, skriver JydskeVestkysten.
  Efter han stoppede i Sydbank blev han bl.a. formand for en fusion af to kriseramte banker, Aarhus Lokalbank og Vestjysk Bank.
  Det var han dog kun et år, inden han i januar måtte trække sig på grund af kræften.
  Det var under Carsten Andersens ledelse, at Sydbank voksede sig til at blive landets fjerdestørste bank.
  